CELEX: 31986R2093
Language: el
Date: 1986-07-03 00:00:00
Title: Κανονισμός (ΕΟΚ) αριθ. 2093/86 της Επιτροπής της 3ης Ιουλίου 1986 που τροποποιεί τον κανονισμό (ΕΟΚ) αριθ. 647/86 για τον καθορισμό των λεπτομερειών εφαρμογής του συμπληρωματικού μηχανισμού στις συναλλαγές για τα προϊόντα του αμπελοοινικού τομέα

Avis juridique important

|

31986R2093

Κανονισμός (ΕΟΚ) αριθ. 2093/86 της Επιτροπής της 3ης Ιουλίου 1986 που τροποποιεί τον κανονισμό (ΕΟΚ) αριθ. 647/86 για τον καθορισμό των λεπτομερειών εφαρμογής του συμπληρωματικού μηχανισμού στις συναλλαγές για τα προϊόντα του αμπελοοινικού τομέα  

Επίσημη Εφημερίδα αριθ. L 180 της 04/07/1986 σ. 0016

***** ΚΑΝΟΝΙΣΜΟΣ (ΕΟΚ) αριθ. 2093/86 ΤΗΣ ΕΠΙΤΡΟΠΗΣ  της 3ης Ιουλίου 1986  που τροποποιεί τον κανονισμό (ΕΟΚ) αριθ. 647/86 για τον καθορισμό των λεπτομερειών εφαρμογής του συμπληρωματικού μηχανισμού στις συναλλαγές για τα προϊόντα του αμπελοοινικού τομέα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες εφαρμογής του συμπληρωματικού μηχανισμού που εφαρμόζεται στις συναλλαγές (1), και ιδίως το άρθρο 7 παράγραφος 1,  Εκτιμώντας:  ότι ο κανονισμός (ΕΟΚ) αριθ. 574/86 της Επιτροπής (2) καθόρισε τις γενικές λεπτομέρειες εφαρμογής του συμπληρωματικού μηχανισμού στις συναλλαγές·  ότι ο κανονισμός (ΕΟΚ) αριθ. 647/86 της Επιτροπής (3) καθόρισε ορισμένες λεπτομέρειες εφαρμογής του συμπληρωματικού μηχανισμού στις συναλλαγές για τα προϊόντα του αμπελοοινικού τομέα καθορίζοντας, κυρίως, τα ανώτατα ενδεικτικά όρια των προϊόντων του αμπελοοινικού τομέα για την περίοδο 1986/87·  ότι η εξέλιξη των συναλλαγών που διαπιστώθηκε καθώς και οι προβλέψεις για την περίοδο 1986/87 για τους αφρώδεις οίνους που υπάγονται στις διακρίσεις ex 22.05 Α και ex 22.05 Β του κοινού δασμολογίου, δικαιολογούν την αναθεώρηση προς τα άνω του ανώτατου ενδεικτικού ορίου για αυτά τα ίδια προϊόντα· ότι θα πρέπει να καθοριστεί ένα νέο ανώτατο ενδεικτικό επίπεδο για τους αφρώδεις οίνους για την περίοδο 1986/87·  ότι η Επιτροπή Διαχειρίσεως Οίνων δεν διατύπωσε γνώμη στην προθεσμία που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 παράγραφος 1 στοιχείο α) του κανονισμού (ΕΟΚ) αριθ. 647/86, το ενδεικτικό ανώτατο όριο των «24 200 εκατολίτρων » για την περίοδο 1986/87 για τους αφρώδεις οίνους αντικαθίσταται από εκείνο των «52 500 εκατολίτρων».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 3 Ιουλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 55 της 1. 3. 1986, σ. 106.  (2) ΕΕ αριθ. L 57 της 1. 3. 1986, σ. 1.  (3) ΕΕ αριθ. L 60 της 1. 3. 1986, σ. 50.